Хоць флёра скамянела лесу была добра вывучана, мала што вядома пра фаўну таго часу. Пры раскопках, якія праводзіліся Музэем натуральнай гісторыі Лесбас ў 1999 годзе ў вобласьці Антысы, былі ўпершыню знойдзеныя косткі жывёлы. Косткі належалі дэйнатэрыю (па-лацінску: Deinotherium), продку сучасных сланоў, які жыў 18,4 мільёнаў гадоў таму. Гэта самыя старажытныя выяўленыя парэшткі дэйнатэрыя ў Грэцыі, і, верагодна, самыя старыя ў Эўропе. Знойдзеныя скамянеласьці зьяўляюцца рэдкімі, бо на сёньняшні дзень у Эўропе выяўлена толькі некалькі астанкаў буйных пазваночных ніжняга міяцэну.